open-index/open-wikipedia-markdown huggingface dataset:
Ελληνικές βουλευτικές εκλογές 1932

μικρογραφία|Ψηφοφόροι στην είσοδο εκλογικού κέντρου.

Οι εκλογές, στις 25 Σεπτεμβρίου 1932, έγιναν από την κυβέρνηση Ελευθερίου Βενιζέλου, με το σύστημα της απλής αναλογικής. Κανένα κόμμα δεν κέρδισε την αυτοδυναμία και το αποτέλεσμα ήταν τέτοιο, ώστε ήταν πολύ δύσκολη η συνεργασία κομμάτων, για το σχηματισμό κυβέρνησης.

Μετά από διαβουλεύσεις, κυβέρνηση σχηματίζει ο Παναγής Τσαλδάρης, από τις 3 Νοεμβρίου 1932 μέχρι τις 16 Ιανουαρίου 1933 (Κυβέρνηση Παναγή Τσαλδάρη 1932), οπότε αναλαμβάνει ξανά ο Ελευθέριος Βενιζέλος με την Κυβέρνηση Ελευθερίου Βενιζέλου 1933 να οδηγήσει τη χώρα στις εκλογές του Μαρτίου του 1933.

## Αποτελέσματα

μικρογραφία|Το κοινοβούλιο την περίοδο 1932 - 1933
* **Εκλογικό Σύστημα** : Αναλογική
* **Εκλογικός Νόμος** :  Ν. 5493/1932 - Φ.Ε.Κ Α' 168/1932
* **Πληθυσμός** : 6.199.826
* **Ψηφίσαντες** : 1.175.983
* **Εκλογικές περιφέρειες** : 43
* **Σύνολο υποψηφίων** : 1.497

## Παραπομπές


## Πηγές
*Νίκος Οικονόμου, «Εκλογές-Δημοψηφίσματα Α.Πολιτικές συμπεριφορές στην περίοδο 1923-1936», Ιστορία του Νέου Ελληνισμού 1770-2000,τομ 7 Ο Μεσοπόλεμος 1922-1940. Από την Αβασίλευτη Δημοκρατία στη Δικτατορία της 4ης Αυγούστου,εκδ.Ελληνικά Γράμματα, Αθήνα, 2003, σελ.33-40

Κατηγορία:Ελληνικές βουλευτικές εκλογές
Ελληνικές βουλευτικές εκλογές Νοεμβρίου 1910 (Αναθεωρητική)

Οι δεύτερες βουλευτικές εκλογές του 1910 διεξήχθησαν την **[[Δευτέρα]] [[28 Νοεμβρίου]] [[1910]]** με σκοπό την ανάδειξη της Β΄ Αναθεωρητικής Βουλής. Σε σύνολο 362 εδρών, το Κόμμα Φιλελευθέρων του Ελευθέριου Βενιζέλου κατέκτησε τις 307 κατακτώντας την απόλυτη πλειοψηφία.
Με αυτό το αποτέλεσμα των εκλογών (αποτέλεσμα της αποχής από τις εκλογές των παλαιότερων, ισχυρών πολιτικών παραγόντων της χώρας) ο Βενιζέλος μπόρεσε να κυβερνήσει απρόσκοπτα μέχρι τον Φεβρουάριο του 1915.

## Ιστορικό
Νικητής των προηγούμενων εκλογών του Αυγούστου, αναδείχτηκε ο «Ηνωμένος Συνασπισμός Κομμάτων» (πολιτικός συνασπισμός των παλαιότερων ισχυρών πολιτικών παραγόντων της χώρας, Γ. Θεοτόκης Δημ.Ράλλη Αλ. Ζαΐμη), δίνοντας στον ήδη Πρωθυπουργό Στέφανο Δραγούμη τη δυνατότητα να παραμείνει στην διακυβέρνηση της χώρας, αφού εξακολουθούσε να έχει την κοινοβουλευτική πλειοψηφία.
Ο Στ. Δραγούμης όμως, παραιτήθηκε από το αξίωμα στις 12 Σεπτεμβρίου, και ο Βασιλιάς Γεώργιος Α΄ διόρισε στις 6 Οκτωβρίου 1910 στην θέση του, τον Ελευθέριο Βενιζέλο. Επειδή όμως, ο Βενιζέλος θα ήταν αδύνατον να πάρει ψήφο εμπιστοσύνης από ένα κοινοβουλευτικό σώμα στο οποίο κατείχε την μειοψηφία, συμφώνησε με τον Βασιλιά, να διαλύσουν την Βουλή και να προκηρύξουν και πάλι εκλογές. Τα παλαιότερα κόμματα, αντιδρώντας στις αντισυνταγματικές, όπως τις θεωρούσαν, διευθετήσεις Βασιλιά και Βενιζέλου αρνήθηκαν τη συμμετοχή τους στις εκλογές, δίνοντας έτσι στο νεοπαγές Κόμμα Φιλελευθέρων την απόλυτη κοινοβουλευτική πλειοψηφία.
Η Βουλή που συγκλήθηκε μετά τις εκλογές έφερε εις πέρας την Αναθεώρηση  και ψήφισε το νέο Σύνταγμα την 1η Ιουνίου 1911.

## Αποτελέσματα
***Εκλογικό Σύστημα**: Πλειοψηφικό με ευρεία και στενή περιφέρεια. Η ψηφοφορία έγινε με σφαιρίδιο (οι ψηφοφόροι ψήφιζαν πρόσωπα όχι κόμματα).
***Εκλογικός Νόμος**: Εκλογικός νόμος *ΧΜΗ΄* του 1877 και *ΓΡΙΣΤ΄*  του 1906 
***Εκλογικές περιφέρειες**: 19
***Σύνολο υποψηφίων**: 1,000

## Πηγές - Παραπομπές


Ελληνικές βουλευτικές εκλογές 1910
Κατηγορία:1910
Ωμόμετρο

thumb|right|150px|Τα περισσότερα ηλεκτρονικά πολύμετρα διαθέτουν ωμόμετρο.

Το **Ωμόμετρο** (Αγγλ. *Ohmmeter*) είναι μια ηλεκτρική συσκευή που μετρά την ροή του ηλεκτρικού ρεύματος που περνάει μέσα από μία ηλεκτρική αντίσταση. Συνήθως εμπεριέχεται σε ένα πολύμετρο και δε συναντάται ως ξεχωριστό όργανο μέτρησης.

Το αρχικό σχέδιο ενός ωμόμετρου παρείχε μια μικρή μπαταρία εφαρμόζοντας μια τάση σε μια αντίσταση. Ένας ακριβέστερος τύπος ωμόμετρου έχει ένα ηλεκτρονικό κύκλωμα από το οποίο περνά σταθερό ρεύμα (Ι) μέσω της αντίστασης, και ένα άλλο κύκλωμα που μετρά την τάση (V) πέρα από την αντίσταση.

## Δείτε επίσης
*Ωμ (μονάδα μέτρησης)

Κατηγορία:Όργανα μέτρησης
Βολτόμετρο

Το **βολτόμετρο** (Αγγλ. *voltmeter*) είναι ένα όργανο που χρησιμοποιείται για τη μέτρηση της διαφοράς δυναμικού (ηλεκτρικής τάσης) μεταξύ δύο σημείων ενός ηλεκτρικού κυκλώματος. Το βολτόμετρο λειτουργεί με βάση τα μαγνητικά ή τα θερμικά αποτελέσματα του ηλεκτρικού ρεύματος. Αποτελείται από δύο ακροδέκτες Κ και Λ, οι οποίοι συνδέονται με τα σημεία του κυκλώματος μεταξύ των οποίων θέλουμε να μετρήσουμε τη διαφορά δυναμικού. Τα βολτόμετρα συνδέονται πάντα παράλληλα (σε διακλάδωση) σε ένα κύκλωμα και για τον λόγο αυτό έχουν μεγάλη εσωτερική αντίσταση σε σχέση με τά άλλα στοιχεία του κυκλώματος, ώστε να μην επηρεάζουν τα χαρακτηριστικά του. 

**Ιδανικό** ονομάζεται το βολτόμετρο το οποίο έχει άπειρη εσωτερική αντίσταση και η σύνδεσή του δεν επηρεάζει καθόλου το κύκλωμα.

Υπάρχουν αναλογικά (ηλεκτρομηχανικά) βολτόμετρα κινητού πηνίου (D'Arsonval) και ψηφιακά βολτόμετρα. Ειδικός τύπος είναι τα ηλεκτροστατικά βολτόμετρα για υψηλές τάσεις.

Σε κυκλώματα εναλλασσόμενου ρεύματος μέσης και υψηλής τάσεως τα βολτόμετρα συνδέονται μέσω μετασχηματιστή τάσεως. 

## Πηγές


## Δείτε επίσης
*Βολτ (μονάδα μέτρησης)

## Βιβλιογραφία
* ΕN 60051-1:1998 "Direct acting indicating analogue electrical measuring instruments and their accessories -- Part 1: Definitions and general requirements common to all parts" (IEC 60051-2:1997)
* EN 60051-2:1989 "Direct acting indicating analogue electrical measuring instruments and their accessories -- Part 2: Special requirements for ammeters and voltmeters" (IEC 60051-2:1984)

## Εξωτερικοί σύνδεσμοι
* 
* 

Κατηγορία:Όργανα μέτρησης
Κατηγορία:Συσκευές εργαστηρίου
Μπερνάρ-Μαρί Κολτές

Ο **Μπερνάρ-Μαρί Κολτές** (*Bernard-Marie Koltès*, 9 Απριλίου 1948 - 15 Απριλίου 1989) ήταν Γάλλος θεατρικός συγγραφέας.

## Βιογραφία
Ο Μπερνάρ-Μαρί Κολτές, γεννημένος σε μια μεσοαστική οικογένεια στο Μετζ το 1948, ανακαλύπτει για πρώτη φορά τη μαγεία του θεάτρου στα 20 χρόνια του, συγκλονισμένος από την ερμηνεία της ηθοποιού Μαρί Καζαρέ στη Μήδεια. Από τη στιγμή εκείνη ξεκινά να ασχολείται συστηματικά με τη συγγραφή θεατρικών έργων, εκδίδοντας τον μακρύ μονόλογο *"Η νύχτα πριν από τα δάση"*, που ανέβηκε στο φεστιβάλ Αβινιόν το 1977.

Το θέατρο του Κολτές είναι μία συνεχόμενη αναζήτηση με θέμα την επικοινωνία των ανθρώπων και βρίσκεται σε αντίθεση με τη γενιά της οποίας δημιούργημα είναι το θέατρο του παραλόγου.

Τα έργα του Κολτές είναι από τα πλέον γνωστά και ο ίδιος βρίσκεται ανάμεσα στους πιο δημοφιλείς θεατρικούς συγγραφείς του κόσμου, έχοντας δει όλα τα δημιουργήματά του να ανεβαίνουν επί σκηνής. Τα ταξίδια του στην Αφρική, και η μάχη της Αφρικανικής κουλτούρας με αυτήν της Ευρώπης, τον εμπνέουν και γράφει το έργο *"Μάχη νέγρου με σκύλους"*, ενώ μετά από ένα ταξίδι στην Αμερική γράφει τη *"Δυτική αποβάθρα"*, που καταπιάνεται με την ιστορία δύο αδελφών σε μια ξένη κουλτούρα. Ο ψυχοπαθής δολοφόνος Ρομπέρτο Σούκο είναι η έμπνευση για το τελευταίο του έργο *"Ρομπέρτο Σούκο"*. Πέθανε το 1989 στο Παρίσι από AIDS.

## Έργα

### Θεατρικά
* Sallinger (1977)

* Η νύχτα πριν από τα δάση (1977)

* Μάχη νέγρου με σκύλους (1979)

* Δυτική αποβάθρα (1985)

* Στη μοναξιά των κάμπων με βαμβάκι (1985)

* Ταμπατάμπα (1986)

* Επιστροφή στην έρημο (1988)

* Ρομπέρτο Ζούκο (1988)

### Μεταφράσεις
* Χειμωνιάτικο παραμύθι (Ουίλλιαμ Σαίξπηρ)

## Παρασταστιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι

* Site φίλων του Κολτές (*Στη Γαλλική γλώσσα*)
* Βιογραφία του Κολτές (*Στη Γαλλική γλώσσα*)

Κατηγορία:Γάλλοι θεατρικοί συγγραφείς
Μουσταφά

Κύριο μουσουλμανικό όνομα  ιδίως στους Τούρκους. Είναι επίθετο από την αραβική γλώσσα που σημαίνει εκλεκτός και διαπρεπής. **Μουσταφά** ονομάζοταν ο Προφήτης των μουσουλμάνων Μωάμεθ.
Το όνομα αυτό χρησιμοποιείται από τους Τούρκους είτε μόνο του, είτε ακολουθούμενο άλλου οπότε και επέχει θέση επιθέτου.

Στην ελληνική γλώσσα ως μόνο όνομα λέγεται **Μουσταφάς**, αν όμως ακολουθεί και άλλο λέγεται **Μουσταφά** π.χ. Μουσταφά Κεμάλ. Με το όνομα αυτό φέρονται τέσσερις Σουλτάνοι της Οθωμανικής Αυτοκρατορίας οι:
*Μουσταφάς Α΄
*Μουσταφάς Β΄
*Μουσταφάς Γ΄ και ο
*Μουσταφάς Δ΄

Επίσης Μουσταφά λεγόταν ο πρωτότοκος γιος του Σουλειμάν Α' και της Μαχιντεβράν ο οποίος γεννήθηκε το 1515 και πεθανε το 1553.

Κατηγορία:Ισλαμικά ονόματα
Κατηγορία:Κοινωνία της Οθωμανικής Αυτοκρατορίας
Κρήνη Τρικάλων

Η **Κρήνη** είναι χωριό του νομού Τρικάλων. Ο πληθυσμός του χωριού ανέρχεται σήμερα στους 1090 κατοίκους. Οι κάτοικοι της Κρήνης ασχολούνται κυρίως με τη γεωργία και την κτηνοτροφία, που είναι η βασικότερη πηγή εσόδων τους. 

Γεωγραφικά, η Κρήνη Τρικάλων εκτείνεται στα ανατολικά του Νομού Τρικάλων και ειδικότερα στο 25ο χιλιόμετρο της Εθνικής Οδού Τρικάλων-Λάρισας, σε απόσταση 5 χιλιομέτρων από την Εθνική Οδό. Η συνολική έκταση του χωριού είναι 18.000 στρέμματα και έχει υψόμετρο 130 μέτρα. Συνορεύει ανατολικά με το Γριζάνο, δυτικά με την Οιχαλία, νότια με τον Κλοκοτό, νοτιοανατολικά με τη Φαρκαδόνα και βόρεια με το Αχλαδοχώρι.

Πρόκειται για ένα από τα παλαιότερα κατοικίσιμα χωριά της ευρύτερης περιοχής. Το χωριό μαρτυρείται τουλάχιστον από τη βυζαντινή εποχή, γεγονός που επιβεβαιώνει και η ύπαρξη του βυζαντινού Ναού του Αγίου Νικολάου, ο οποίος κατά τις έρευνες υπολογίζεται ότι χτίστηκε περίπου το 1200. Σημαντικότερες της χρονολογίας κτίσεως του ναού έχουν χαρακτηριστεί οι εικονογραφίες του και γενικότερα ο εσωτερικός του διάκοσμος, με την εικόνα του θαύματος του Αγίου Ευσταθίου να είναι η μοναδική που διασώζεται Πανελλαδικά.  

Κατά την οθωμανική απογραφή του 1454-1455, η Κρήνη αναφερόταν στις τούρκικες απογραφές ως Βοστίδι, ήταν καταγεγραμμένη ως Κεφαλοχώρι και είχαν απογραφεί πληθυσμιακά 99 οικογένειες. Εκτός από το Βυζαντινό Ναό του Αγίου Νικολάου, η Κρήνη είναι μεστή από εκκλησίες και παρεκκλήσια. Σύντομα μπορούν να απαριθμηθούν: ο ενοριακός Ναός των Αγίων Θεοδώρων που χτίστηκε το 1731, το ξωκκλήσι των Αγίων Αναργύρων (το οποίο και εορτάζεται την 1η Ιουλίου στο πανηγύρι του χωριού), η εκκλησία της Παναγίας, του Αγίου Αθανασίου και της Αγίας Αικατερίνης. 

Η Κρήνη περιβάλλεται από λόφους που δημιουργούν ένα φυσικό φρούριο. Στον περίβολο της εκκλησίας του Αγίου Νικολάου, που βρίσκεται σ’ ένα λόφο ανατολικά της Κρήνης, υπάρχει εδώ και κάποια χρόνια ένα άνετο πάρκο με πανοραμική θέα τόσο του χωριού όσο και του κάμπου. 

Στην ανατολική είσοδο του χωριού και ακριβώς κάτω από το ροδώνα του Αγίου Νικολάου βρίσκεται η τοποθεσία «Πλάτανος» και η οποία οφείλει την ονομασία της σ’ έναν αιωνόβιο πλάτανο που υπήρχε εκεί μέχρι πριν από κάποια χρόνια. Στο ίδιο σημείο βρίσκεται και μια πετρόχτιστη βρύση με τρεχούμενο πόσιμο νερό προερχόμενο από την υπόγεια πηγή του Ναού του Αγίου Νικολάου. 

Στο νότιο τμήμα απλώνεται ο κάμπος της Κρήνης συνολικής έκτασης 8.000 στρεμμάτων.

Στην Κρήνη δραστηριοποιείται και Πολιτιστικός Σύλλογος που απαριθμεί 200 μέλη, κυρίως νέους, και είναι ένας από τους πιο δραστήριους στην περιοχή. Τα τελευταία χρόνια ο Πολιτιστικός Σύλλογος έχει αρχίσει να δημιουργεί το δικό του Λαογραφικό Μουσείο, αναδεικνύοντας πτυχές του παρελθόντος, που κάποτε αποτελούσαν κομμάτι της καθημερινότητας. Ιστορία και Πολιτισμός βρίσκουν στέγη σε μία από τις αίθουσες του Δημοτικού Σχολείου της Κρήνης, που μετά τη συγχώνευσή του πέρασε κι αυτό στην ιστορία.

Κατηγορία:Χωριά της περιφερειακής ενότητας Τρικάλων
Κατηγορία:Δήμος Φαρκαδόνας
Αγαθοκλής

**Αγαθοκλής** είναι ένα ελληνικό ανδρικό όνομα, που χρησιμοποιούταν συνηθέστερα κατά την αρχαιότητα. Προέρχεται από τη σύνθεση των λέξεων *αγαθός + κλέος* και σημαίνει «*ο έχων καλή φήμη*».

Το λήμμα *Αγαθοκλής* μπορεί να αναφέρεται σε κάποιον από τους παρακάτω αρχαίους Έλληνες:
* Αγαθοκλής (γιος του Λυσίμαχου), γιος και διάδοχος του Λυσίμαχου.
* Αγαθοκλής (σοφιστής), διδάσκαλος του Δάμωνος.
* Αγαθοκλής των Συρακουσών, (361 π.Χ. - 289 π.Χ.) τύραννος των Συρακουσών από 317 π.Χ. και βασιλιάς της Σικελίας από το 304 π.Χ.
* Αγαθοκλής (εγγονός του Αγαθοκλή) από την κόρη εκείνου Θεοξένα.
* Αγαθοκλής της Αιγύπτου, γιος τού προηγουμένου.
* Αγαθοκλής ο Χίος (4ος/3ος αιώνας π.Χ.), αγρονόμος.
* Αγαθοκλής ο Κορίνθιος (3ος αιώνας π.Χ.), αρχιτέκτονας.
* Αγαθοκλής της Βακτρίας, βασιλιάς ινδικής και ελληνικής καταγωγής από το 167 π.Χ. μέχρι το 165 π.Χ.
* Αγαθοκλής (υπουργός), αντιβασιλιάς του Πτολεμαίου Ε΄ του Επιφανούς.
* Αγαθοκλής ο Μιλήσιος (πριν τον 1ο αιώνα μ.Χ.), γεωγράφος.

## Άλλες χρήσεις

Ο Αγαθοκλής (όνομα), είναι κύριο ανδρικό όνομα που εορτάζεται στις 17 Σεπτεμβρίου.

Κατηγορία:Αποσαφηνίσεις ονομάτων
Δίδυμη Γη

μικρογραφία|Δίδυμη Γη


Στα πλαίσια ενός νοητού πειράματος ο Χίλαρι Πάτναμ, αναφέρθηκε σε ένα φανταστικό πλανήτη προκειμένου να υποστηρίξει ότι τα νοήματα των λέξεων «απλώς δεν βρίσκονται μέσα στο κεφάλι» αλλά ότι μέχρι ενός βαθμού εξαρτώνται από τον τρόπο με τον οποίο υπάρχουν τα πράγματα έξω από εμάς.

## Το νοητό πείραμα

Σύμφωνα με το νοητό πείραμα του Πάτναμ, μπορούμε να υποθέσουμε ότι υπάρχει κάπου στο διάστημα ένας πλανήτης όπως ακριβώς η Γη, μια δίδυμη Γη. Η διαφορά που υπάρχει είναι ότι οι λίμνες και τα ποτάμια της δίδυμης αυτής Γης περιέχουν ένα υγρό όμοιο με το νερό της Γης του οποίου η χημική σύνθεση δεν είναι όπως του νερού της Γης, Η2Ο, αλλά ΧΥΖ.

Έτσι όταν οι κάτοικοι της δίδυμης Γης προφέρουν ή γράφουν τη λέξη «νερό», δεν εννοούν ο,τι εννοούν οι κάτοικοι της Γης με τη λέξη «νερό». Για μεν τους κατοίκους της Γης «νερό» σημαίνει τη σύνθεση Η2Ο ενώ για τους κατοίκους της δίδυμης Γης «νερό» σημαίνει μια διαφορετική σύνθεση, ΧΥΖ.

Κατηγορία:Επιστημολογία
Αχίτων

Η λέξη **αχίτων** στη καθαρεύουσα σημαίνει γενικά ο φερόμενος χωρίς χιτώνα.

Στο πληθυντικό **Αχίτωνες** ονομάσθηκαν οι φιλελεύθεροι Ισπανοί που το 1820 προκάλεσαν επανάσταση κατά του Φερδινάνδου Ζ΄.

Στην Αθήνα όμως, μνημειώδες έχει μείνει το ομώνυμο χαριτωμένο ποίημα του Τιμολέοντα Αμπελά που όλοι οι στίχοι του είναι ομοιοκατάληκτοι κατά το *αχίτων*.

Κατηγορία:Φράσεις
Κατηγορία:Νεοελληνική λογοτεχνία
Ομαλός Χανίων

Ο **Ομαλός** είναι οικισμός της κοινότητας Λάκκων του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Το 2011 είχε 35 κατοίκους. Βρίσκεται στο **οροπέδιο του Ομαλού** Χανίων, σε απόσταση 38 χιλιομέτρων από τα Χανιά σε ύψος 1.050 μέτρων στα Λευκά Όρη. Το οροπέδιο έχει έκταση 15 τετραγωνικών χιλιομέτρων και το μεγαλύτερο μέρος του ανήκει στους κατοίκους της Κοινότητας Λάκκων.

Επί τουρκοκρατίας ήταν άντρο επαναστατών και μόνο δυο φορές κατάφεραν οι Τούρκοι να φθάσουν ως εκεί και για λίγες μέρες, κατά την αποτυχούσα επανάσταση των ετών 1886 - 1888 (επανάσταση των χιλίων ημερών). Παλιότερα  καλλιεργούσαν σιτηρά και πατάτες, ενώ υπήρχαν πολλές καλύβες βοσκών και μητάτα. Κατά τη γερμανική κατοχή λειτούργησε για κάποιο μικρό διάστημα μικρό *αεροδρόμιο*.Από τον Ομαλό πηγάζει το γνωστό επαναστατικό άσμα: "*Πότε θα κάνει ξαστεριά πότε θα Φλεβαρίσει να πάρω το τουφέκι μου...να κατεβώ στον Ομαλό..."* Το ομώνυμο φαράγγι έχει τρεις εισόδους μια από την πλευρά των Λάκκων (πόρος), μια από την πλευρά των Σφακιών (τοποθεσία Ξυλόσκαλο από όπου αρχίζει και το γνωστό Φαράγγι της Σαμαριάς) και μια από την πλευρά του Ομαλού.

## Κλίμα
Το κλίμα που επικρατεί στην περιοχή του Ομαλού έχει τα χαρακτηριστικά και του μεσογειακού κλίματος και του ηπειρώτικού, με την θερμοκρασία κατά τους χειμερινούς μήνες να κυμαίνεται από τους 3⁰C έως και τους 10⁰C, και το καλοκαίρι από τους 12⁰C έως και τους 28⁰C, κατά τους μήνες Απρίλιο έως και Νοέμβριο ο καιρός είναι ηλιόλουστος, με ελάχιστες μέρες βροχής μικρής διαρκείας αλλά μεγάλης έντασης, αντιθέτως τον χειμώνα επικρατεί ολικό ψύχος, το χιόνι κάνει πολύ συχνά την εμφάνιση του σε πολύ μεγάλες ποσότητες η οποίες ορισμένες φορές ξεπερνάνε τα 2 μέτρα. Η χαμηλότερη θερμοκρασία που καταγράφηκε ποτέ ήταν στις (13 Ιανουαρίου 2017) -12,5⁰C, και η υψηλότερη 36,5⁰C.
----1942-1944

....Οι Γερμανοί   κατέλαβαν το τμήμα του Ομαλού από τα πηγάδια του Λακκιώτικου Γύρου, μέχρι το μέσον περίπου του οροπεδίου αρχίζοντας να καλλιεργούν σιτάρι, πατάτες κ.λπ.

Κατά την συ­γκομιδή κατέβαιναν νύχτα οι αντάρτες στους γύρους και γέμιζαν τα σακκούλια των με πατάτες, μιας και οι Γερμα­νοί δεν διατηρούσαν πολλούς στρατιώ­τες στην περιοχή.

Μόνον το κεντρικό φυλάκιο στον Πύργο του Χατζήμιχάλη είχαν και ένα μικρό στο Σελί του ποταμού.
----Αεροδρόμιο

Στην τοποθεσία Βρουλέδες (στου Μανιά τον Βρουλέ), στα όρια του Λακκιώτικου με τον Σεληνιώτικο Γύρο και εδημιούργησαν έναν πρόχειρο διάδρομο προσγείω­σης, μια βάση κατά ένα τρόπο, για μι­κρά αεροπλάνα. 
----

Ο Ζαν Φίλντινγκ, ο βρετανός πράκτορας στην Αντίσταση, που η τέφρα του θάφτηκε κατά την εν ζωή επιθυμία του, σε ορεινό σημείο του Ομαλού, αναφέρει στο βιβλίο του πως το μικρό απόσπασμα της Λουφτβάφε είχε στρατοπεδεύσει σε δύο επιταγ­μένες καλύβες τυροκόμων.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Περιφερειακή ενότητα Χανίων
Κατηγορία:Οροπέδια της Ελλάδας
Κατηγορία:Δήμος Πλατανιά
Αρχίδαμος Α΄

Ο **Αρχίδαμος Α**' ήταν βασιλιάς της Σπάρτης (π.600 - π.575 π.χ.). Ήταν από το γένος των Ευρυποντιδών, 12ος απόγονος του Προκλή.

Διαδέχθηκε τον πατέρα του Αναξίδαμο. Κατά τη βασιλεία του, η Σπάρτη διατήρησε φιλικές σχέσεις με τις γειτονικές της πόλεις. Τον διαδέχθηκε ο υιός του Αγασικλής.

Κατηγορία:Βασιλείς της αρχαίας Σπάρτης
Αρχίδαμος Β΄

Ο **Αρχίδαμος Β**' ήταν βασιλιάς της αρχαίας Σπάρτης. Ανήκε στο βασιλικό γένος των Ευρυποντιδών.

Γιος του Ζευξιδάμου διαδέχθηκε στον θρόνο τον παππού του Λεωτυχίδα όταν εκείνος εξορίστηκε, καθώς ο πατέρας του είχε ήδη πεθάνει. Διακρίθηκε κατά τον φοβερό σεισμό της Σπάρτης το 464 π.Χ., στο τέταρτο έτος της βασιλείας του. Τότε οδήγησε τον λαό του έξω από την πόλη με τη δικαιολογία της αιφνίδιας επίθεσης από κάποιον εχθρό, με αποτέλεσμα να τον σώσει από τις συνέπειες της καταστροφής του κύριου σεισμού που ακολούθησε. Η ενέργεια αυτή του Αρχίδαμου θεωρείται μέχρι σήμερα η αρχαιότερη ιστορική πρόβλεψη σεισμού καθώς και μέτρο αντισεισμικής προστασίας. Όμως μετά τον σεισμό εκείνο ο Αρχίδαμος αντιμετώπισε τον ξεσηκωμό των ειλώτων, που είχαν σπεύσει να επωφεληθούν του σεισμού, καθώς και εκείνο των περιοίκων και Μεσσηνίων.

Κατά περιγραφή του Θουκυδίδη (ΙΙ-13,1) όταν κάποτε ήταν φιλοξενούμενος του Περικλή επέδειξε πνεύμα συνδιαλλαγής και φιλειρηνικές διαθέσεις κατά τις προηγηθείσες του Πελοποννησιακού πολέμου διαπραγματεύσεις. Κατηγορήθηκε μάλιστα στη Σπάρτη, ενώ είχε ληφθεί απόφαση έναρξης εχθροπραξιών, ότι εκείνος συνέχεια ολιγωρούσε και ανέβαλλε την έναρξη του πολέμου, είτε προφασιζόμενος θρησκευτικές εορτές, είτε με την ελπίδα ότι οι Αθηναίοι θα φανούν περισσότερο υποχωρητικοί.

Παρέμεινε όμως αρχηγός των Λακεδαιμονίων μέχρι και το τρίτο έτος του πολέμου εκείνου. Το δεύτερο έτος εισέβαλε τελικά στην Αττική, το δε τρίτο προχώρησε, αντί των Αθηνών, στη Βοιωτία όπου και κυρίευσε τις Πλαταιές. Όμως στο τρίτο αυτό έτος αντικαταστάθηκε από τον συμβασιλέα Πλειστοάνακτα. Λίγο αργότερα όταν πέθανε, τον χειμώνα του 427-426 π.Χ., τη θέση του ανέλαβε ο γιος του Άγις Β΄.

## Δείτε επίσης
Αρχιδάμειος πόλεμος

ΒΙΒΛΙΟΓΡΑΦΙΑ.

Ραμού-Χαψιάδη, Ά., *Αρχίδαμος ο Ζευξιδάμου και η εξωτερική πολιτική της Σπάρτης επί της βασιλείας του (διατριβή επί υφηγεσίᾳ)*, Αθήναι, 1978.

Κατηγορία:Βασιλείς της αρχαίας Σπάρτης
Κατηγορία:Πρωταγωνιστές του Πελοποννησιακού Πολέμου
Opel Performance Center

To **Opel Performance Center** (**OPC**) είναι υποκατάστημα του γερμανικής αυτοκινητοβιομηχανίας Opel (θυγατρικής εταιρίας της αμερικάνικης General Motors έως τον Μάρτιο του 2017 και στη συνέχεια του Ομίλου PSA). Το OPC ιδρύθηκε το 1997 με σκοπό να επιτηρεί τις αγωνιστικές δραστηριότητες της Opel και να αναπτύξει τις αποδόσεις κάποιων εκ των εκδόσεων των οχημάτων Opel. Ο ρόλος της είναι παρόμοιος με της HSV στην Holden όπως επίσης της Special Vehicle Team με την Ford.

## Εμπορικά μοντέλα της OPC
thumb|280px|Το τελευταίο δημιούργημα του Opel Performance Center, το Insignia OPC.
thumb|280px|Corsa ''OPC'' Nürburgring Edition.

Τα οχήματα που αναπτύσσονται από την OPC πωλούνται κάτω από το εμπορικό σήμα Opel, ως ειδικές εκδόσεις των τυποποιημένων οχημάτων της Opel. Είναι χαρακτηριστικά χρωματισμένα με μια ιδιαίτερη σκιά μπλε χρώματος (αν και σε άλλα χρώματα έχουν διατεθεί στην αγορά) και φέρουν το χαρακτηριστικό σήμα "OPC". Κύριοι ανταγωνιστές τους στην Ευρώπη φέρονται να είναι οι εκδόσεις ST των ευρωπαϊκών Ford.

Έως το 2012, η OPC έχει αναπτύξει τα εξής μοντέλα της Opel:

* 1999 **Opel Astra OPC** - Τρίθυρη έκδοση του Opel Astra G (εκτός παραγωγής πλέον)
* 2001 **Opel Zafira OPC ** - Μια έκδοση του πολυμορφικού Opel Zafira Α (εκτός  
παραγωγής πλέον)
* 2002 **Opel Astra Caravan OPC** - Caravan έκδοση του Opel Astra G (εκτός παραγωγής  
πλέον)
* 2005 **Opel Astra OPC** - Τρίπορτη (GTC) έκδοση του Opel Astra H
* 2005 **Opel Zafira OPC** - Μια έκδοση του πολυμορφικού Opel Zafira B
* 2005 **Opel Vectra OPC** - Μια έκδοση του Opel Vectra C GTS (πεντάθυρο)
* 2005 **Opel Vectra Caravan OPC** - Caravan έκδοση του Opel Vectra C
* 2006 **Opel Meriva OPC** - Μια έκδοση του Opel Meriva 1.600 κ.εκ. 180 ίππων
* 2007 **Opel Corsa OPC** -  Τρίπορτη έκδοση του Opel Corsa D 1.600 κ.εκ. 192 ίππων
* 2009 **Opel Insignia OPC** - Η ισχυρότερη έκδοση του Opel Insignia
* 2009 **Opel Insignia OPC Sports Tourer** - Η ισχυρότερη έκδοση του Opel Insignia Sports Tourer
* 2011 **Opel Corsa OPC Nürburgring Edition** -  Τρίπορτη έκδοση του Opel Corsa D 1.600 κ.εκ. 210 ίππων
* 2012 **Opel Astra OPC** - Τρίπορτη (GTC) έκδοση του Opel Astra J

## Πρότυπα οχήματα της OPC

Στα εννέα χρόνια ύπαρξης η OPC παρουσίασε τα εξής πρότυπα οχήματα:

* 2001 **Opel Astra Coupe OPC X-Treme** - Βασισμένο στο DTM V8 του Opel Astra Coupe.
* 2002 **Opel Corsa OPC** -  Τρίπορτη έκδοση του Opel Corsa C, που την τελευταία στιγμή δεν βγήκε στην παραγωγή.
* 2003 **Opel Vectra OPC** - Μια έκδοση του Opel Vectra C εφοδιασμένο με πετρελαιοκινητήρα 1.9 CDTI.
* 2004 **Opel Astra High Performance Concept** - Δοκιμαστική έκδοση του πιο πρόσφατου OPC Opel Astra του 2005, κόκκινα χρωματισμένο.

## Εξωτερικοί σύνδεσμοι
* Opel-OPC, σελίδα που επιδεικνύει τα τρέχοντα μοντέλα της OPC
* Σελίδα φίλων της Opel

Κατηγορία:Γερμανικές αυτοκινητοβιομηχανίες
Ιλάειρα

Η **Ιλάειρα** ήταν κόρη του βασιλιά της Μεσσηνίας Λεύκιππου και αδελφή της Φοίβης. Οι Ιλάειρα και Φοίβη απήχθησαν από τους Διόσκουρους, Κάστορα και Πολυδεύκη. Οι Ιλάειρα και Φοίβη ήταν ξαδέλφια των Διόσκουρων και την εποχή της απαγωγής ήταν ήδη αρραβωνιασμένες με τους Ίδα και Λυγκέα, επίσης ξαδέλφια τους (γιους του αδελφού του Λεύκιππου, Αφαρέα).
Αποτέλεσμα της απαγωγής ήταν ο πόλεμος μεταξύ των Ίδα και Λυγκέα κατά των Κάστορα και Πολυδεύκη, στον οποίο βρήκαν άδοξο τέλος οι Διόσκουροι.

Κατηγορία:Μυθολογία-επέκταση

Κατηγορία:Πρόσωπα της ελληνικής μυθολογίας
Διθύραμβος

μικρογραφία|340x340εσ
Ο **Διθύραμβος** ήταν αυτοσχέδιο χορικό, λατρευτικό και θρησκευτικό άσμα, προς την λατρεία του θεού Διονύσου.

## Περιγραφή
Ψαλλόταν από ομάδα πενήντα ανδρών ή γυναικών, μεταμφιεσμένων ίσως σε τράγους με την συνοδεία αυλού, χορεύοντας γύρω από τον βωμό του. Επίσης ο πρώτος των χορευτών, ο εξάρχων απέδιδε και κάποια αφήγηση σχετικά με την ζωή του θεού. 
Το θέμα αρχικά ήταν η γένεση του Βάκχου, ενώ στην συνέχεια το πλαίσιο έγινε ευρύτερο. Πιστεύεται πως η λέξη προήλθε από: α) τον "Διθύραμβο" Διόνυσο, που γεννήθηκε δύο φορές, μια από την Σέμελη και μια από τον μηρό του Δία και β) δις-θύρα-βαίνω. Η εξέλιξή του οδήγησε στη γένεση της τραγωδίας, σύμφωνα με το θεωρητικό μοντέλο της δημιουργίας του δράματος του Αριστοτέλη.  Με τα χρόνια εξελίχθηκε από λατρευτικό τραγούδι σε ξεχωριστό λυρικό και χορευτικό καλλιτεχνικό είδος.

Πατέρας αυτής της εξέλιξης θεωρείται ο Αρίων (Μύθημνα,  Λέσβος) που ήταν ο πρώτος που συνέθεσε τον διθύραμβο, του έδωσε λυρική μορφή και αφηγηματικό περιεχόμενο και παρουσίασε τους χορευτές μεταμφιεσμένους σε Σατύρους (δηλαδή με χαρακτηριστικά τράγου) για αυτό και ονομάστηκε «ευρετής του τραγικού τρόπου» επιβεβαιωμένο από το λεξικό Σούδα.

Αργότερα ο Θέσπης (Ικαρία) στην θέση του εξάρχοντα εισήγαγε και τον υποκριτή ηθοποιό ο οποίος έκανε διάλογο με τον χορό, συνέπεια αυτής της καινοτομίας ήταν η γέννηση της τραγωδίας στην Αττική.

Σήμερα διασώζονται διθύραμβοι του Βακχυλίδη.

## Επιγραφή
Χορηγική ανάθεση Τρίποδα για Νίκη στο Διθύραμβο (2ος αι. μ.Χ.)

**Πηγή:** Epigraphy.packhum.org





## Αναφορές από την Αρχαία Ελληνική Γραμματεία
αριστερά|μικρογραφία|457x457εσ

----------------------------

**Πηγή:** *Από Βικιθήκη ΕΥΡΙΠΙΔΗΣ - Βάκχαι  519-529





## Αναφορές


## Βιβλιογραφία
* Lesky, Albin, *Ιστορία της Αρχαίας Ελληνικής Λογοτεχνίας*, εκδοτικός οίκος Αφών Κυριακίδη, Θεσσαλονίκη 1983

## Εξωτερικοί σύνδεσμοι
* ΒΑΚΧΥΛΙΔΗΣ - Πύλη της Ελληνικής γλώσσας



Κατηγορία:Ποίηση
Κατηγορία:Αρχαία ελληνική μουσική
Κατηγορία:Θρησκευτική μουσική
Λη ντε Φόρεστ

Ο **Λη ντε Φόρεστ** (*Lee De Forest*, 26 Αυγούστου 1873 - 30 Ιουνίου 1961) ήταν Αμερικανός εφευρέτης, πρωτοπόρος στην ανάπτυξη της ραδιοεπικοινωνίας λεγόμενος και «πατέρας του ραδιοαφώνου».

## Βιογραφία
Ο ντε Φόρεστ γεννήθηκε στο Μπλαφς (Bluffs) της Αϊόβα. και σπούδασε στο πανεπιστήμιο του Γέιλ.
thumb|150px|left|Τρίοδος λυχνία Audion του 1906
Σχεδίασε διάφορες απλές συσκευές για ασύρματο ραδιόφωνο και συσκευές αποστολής τηλεγραφικών σημάτων. Η σημαντικότερη εφεύρεσή του, εντούτοις, ήταν ένας τύπος λυχνίας κενού που ο ντε Φόρεστ αποκάλεσε «audion» και αργότερα αποκλήθηκε τρίοδος. Αυτή η λυχνία, που εφευρέθηκε το 1906, έφερε την επανάσταση σε ολόκληρο τον τομέα της ηλεκτρονικής. Το «audion» έγινε βασικό συστατικό σχεδόν σε όλα τα ραδιόφωνα, τα ραντάρ, την τηλεόραση και τους ηλεκτρονικούς υπολογιστές μέχρι που στις αρχές της δεκαετίας του ’50 τα τρανζίστορ άρχισαν να χρησιμοποιούνται ευρέως και έτσι ο ντε Φόρεστ αποκλήθηκε και ένας από τους ιδρυτές της "ηλεκτρονικής εποχής".

Το 1917 ανήγγειλε τα αποτελέσματα της προεδρικής εκλογής στην πρώτη ραδιοφωνική μετάδοση ειδήσεων.

Το 1923 έγινε ο πρώτος που κατάφερε να εφαρμόσει τον ήχο στον μέχρι εκείνη τη στιγμή βουβό κινηματογράφο. Ο ντε Φόρεστ κατοχύρωσε με δίπλωμα ευρεσιτεχνίας περισσότερες από 300 άλλες ηλεκτρικές και ηλεκτρονικές συσκευές, συμπεριλαμβανομένων αρκετών στον τομέα του ομιλούντος κινηματογράφου.

## Παραπομπές


Κατηγορία:Αμερικανοί εφευρέτες
Διόνυσος ο Ελευθερέας

Ο **Διόνυσος ο Ελευθερέας ** ήταν τοπικός θεός της περιοχής των Αθηνών. Πήρε το όνομά του από το ξόανο που μεταφέρθηκε στην Αθήνα από το Αττικοβοιοτικό χωριό Ελευθερές. Το ιερό του βρισκόταν στη νότια πλευρά της Ακρόπολης, όπου και είχε στηθεί το ομώνυμο θέατρο του Διονύσου.

Κατηγορία:Θεότητες της ελληνικής μυθολογίας
Κατηγορία:Αρχαία ιερά της Αθήνας
Κατηγορία:Αρχαία αθηναϊκή λατρεία
Συνταγματική Μοναρχία

Η **Συνταγματική Μοναρχία** (αγγλικά: *Constitutional Monarchy*) είναι μια μορφή πολιτεύματος που καθιερώνεται στο πλαίσιο ενός συνταγματικού συστήματος που αναγνωρίζει έναν εκλεγμένο ή κληρονομικό μονάρχη ως αρχηγό κράτους (head of the state), σε αντιδιαστολή με μια απόλυτη μοναρχία, όπου ο μονάρχης διατηρεί την απόλυτη εξουσία. 

Η διαδικασία της διακυβέρνησης και του νόμου μέσα σε μια συνταγματική μοναρχία είναι συνήθως πολύ διαφορετική από αυτήν που παρατηρείται σε μια απόλυτη μοναρχία. Οι σύγχρονες συνταγματικές μοναρχίες εφαρμόζουν συνήθως την έννοια trias politica ή «το χωρισμό των δυνάμεων», όπου ο μονάρχης είτε **είναι ανώτατη Αρχή του εκτελεστικού κλάδου** είτε έχει απλά έναν **εθιμοτυπικό ή συμβολικό ρόλο** και επί των τριών βασικών λειτουργιών μιας Πολιτείας.

Στις Συνταγματικές Μοναρχίες υπάρχει Πρωθυπουργός ως Πρόεδρος της Κυβέρνησης και ασκεί εκτελεστική εξουσία, αλλά ο Μονάρχης εξακολουθεί να έχει πολιτικές ή και εκτελεστικές εξουσίες, τις οποίες μπορεί να χρησιμοποιήσει σύμφωνα με τις δυνατότητες που του παρέχουν σχετικά άρθρα του εκάστοτε Συντάγματος. 

Έχουν υπάρξει Συνταγματικές Μοναρχίες με χαρακτήρα φασιστικό (ή σχεδόν-φασιστικά), όπως συνέβη στην Ιταλία, Ιαπωνία και Ισπανία, ή και με στρατιωτικές δικτατορίες, όπως είναι αυτήν την περίοδο η περίπτωση στην Ταϊλάνδη.

Ιστορικά οι Συνταγματικές Μοναρχίες είναι η εξέλιξη των Απόλυτων Μοναρχιών και εξελίσονται συνήθως σε Βασιλευόμενες Κοινοβουλευτικές Δημοκρατίες και σπανιότερα σε κάποιο τύπο αβασίλευτης δημοκρατίας (Προεδρευόμενη ή Προεδρική Δημοκρατία).

Συνταγματικές Μοναρχίες σήμερα είναι:
* Μονακό
* Λιχτενστάιν
* Μπουτάν μέχρι το 2007 ελέω Θεού Απόλυτη Μοναρχία
* Μαρόκο
* Μπαχρέιν
* Ιορδανία
* Κουβέιτ
* Τόνγκα

## Πηγές
* 1 http://europa.eu/abc/european_countries/eu_members/belgium/index_el.htm

Κατηγορία:Πολιτεύματα
Κατηγορία:Μοναρχία
Κατηγορία:Δημοκρατία
Θέσπις

Ο ποιητής **Θέσπις** από τον δήμο Ικαρίας (σημερινό Διόνυσο), θεωρείται  ο εφευρέτης της τραγωδίας και πιθανότατα και ο πρώτος ηθοποιός. Στα μέσα περίπου του 6ου αι. π.Χ., είχε την έμπνευση να ξεχωρίσει τον εξάρχοντα, ο οποίος ήταν ο πρωτοχορευτής του διθυράμβου, και να παρεμβάλει στο διθύραμβο απαγγελία με άλλο μέτρο και διαφορετική μελωδία από του Χορού (κατά πάσα πιθανότητα το επιχείρησε πρώτος). Έτσι, επειδή ο εξάρχων του χορού - που φορούσε προσωπείο, δηλαδή μάσκα - έκανε διάλογο με το χορό και αποκρινόταν (αρχ. *ὑπεκρίνετο*) στις ερωτήσεις του, ονομάστηκε *υποκριτής*, δηλαδή ηθοποιός.

Ο Θέσπις παρουσίασε για πρώτη φορά τραγωδία στα Μεγάλα Διονύσια κατά την 61η Ολυμπιάδα (μεταξύ 536-532 π.Χ.). Δεν έχουν διασωθεί παρά μόνο μερικοί στίχοι και οι αμφισβητούμενοι τίτλοι των  έργων του *«άθλα επί Πελία»* ή *«Φόρβας»*, *«Ιερείς»*, *«Ημίθεοι»*, *«Πενθεύς»*.

## Παραπομπές


## Βιβλιογραφία
*Lesky, Albin, Ιστορία της Αρχαίας Ελληνικής Λογοτεχνίας, εκδοτικός οίκος Αφών Κυριακίδη, Θεσσαλονίκη 1983
*Βιβλίο Θεατρολογίας Α΄ Γενικού Λυκείου

Κατηγορία:Αρχαίο δράμα
Κατηγορία:Αρχαίο ελληνικό θέατρο
Κατηγορία:Αρχαίοι Έλληνες ηθοποιοί
Χοιρίλος (δραματικός ποιητής)

Ο **Χοιρίλος** υπήρξε δραματικός ποιητής. Υπάρχουν μαρτυρίες ότι έγραψε 160 τραγωδίες και κέρδισε δεκατρείς φορές στα Μεγάλα Διονύσια. Διασώζεται μόνο ένας τίτλος τραγωδίας του: η *«[[Αλόπη]]»*.

## Παραπομπές


Κατηγορία:Αρχαίοι Έλληνες τραγικοί ποιητές
Ελληνικές βουλευτικές εκλογές 1935

Οι **εκλογές για την Ε' Εθνοσυνέλευση στην [[Ελλάδα]]** έγιναν στις 9 Ιουνίου 1935. Δεν συμμετείχε το Κόμμα Φιλελευθέρων και τα συνεργαζόμενα κόμματα Αγροτικόν Κόμμα Ελλάδος, Προοδευτικόν Κόμμα, Αγροτικόν Εργατικόν Κόμμα και το Κόμμα Συντηρητικών Δημοκρατικών.

## Αποτελέσματα
μικρογραφία|Το κοινοβούλιο της Ελλάδας μετά από το 1935.
***Εκλογικό Σύστημα** : Πλειοψηφικό, με ευρεία περιφέρεια
***Εκλογικός νόμος** : Ν.6396/17-11-1934 όπως τροποποιήθηκε με την Ε΄Συντ. πρ./4-4-1935
***Εκλογικές περιφέρειες** : 38
***Σύνολο υποψηφίων** : 808

## Παραπομπές


## Πηγές
*Νίκος Οικονόμου, «Εκλογές-Δημοψηφίσματα Α.Πολιτικές συμπεριφορές στην περίοδο 1923-1936», Ιστορία του Νέου Ελληνισμού 1770-2000,τομ 7 Ο Μεσοπόλεμος 1922-1940. Από την Αβασίλευτη Δημοκρατία στη Δικτατορία της 4ης Αυγούστου,εκδ.Ελληνικά Γράμματα, Αθήνα, 2003, σελ.33-40
* Αποτελέσματα εκλογών του 1935 από την Ψηφιακή Βιβλιοθήκη "Πέργαμος", του ΕΚΠΑ, ανάκτηση 26-7-2014.

Ελληνικές βουλευτικές εκλογές 1935
Φρύνιχος (τραγικός ποιητής)

Ο **Φρύνιχος** υπήρξε τραγικός ποιητής της αρχαιότητας. Έμεινε στην ιστορία για το πρόστιμο ύψους χιλίων δραχμών που του επέβαλαν οι Αθηναίοι ως τιμωρία εξαιτίας της παράστασης *«Μιλήτου Άλωσις»*. 
## Βιογραφία
Ο Φρύνιχος ήταν γιος του Πολυφράσμονα και μαθητής του Θέσπη. Ήταν σύγχρονος του Αισχύλου αλλά γηραιότερος από αυτόν. 
## Η συνδρομή του στο Ελληνικό θέατρο
Ο Φρύνιχος και ο Αισχύλος ήταν οι προπάτορες του ελληνικού τραγικού θεάτρου, εγκαταλείποντας την κωμωδία. Το έργο του *«Μιλήτου Άλωσις»* απαγορεύτηκε ακριβώς γιατί θεωρήθηκε ότι προξενούσε λύπη και προσέβαλλε την ευαισθησία των Αθηναίων υπενθυμίζοντάς τους τα δεινά που υπέφερε η Μίλητος όταν την κατέκτησαν οι Πέρσες. Η πρόθεση του Φρύνιχου προφανώς δεν ήταν απλώς και μόνο να σοκάρει το κοινό του, το οποίο σύμφωνα με τον Ηρόδοτο κατά την διάρκεια της παράστασης ξέσπασε σε γοερούς θρήνους. Ο Φρύνιχος καταδικάστηκε σε πρόστιμο και το έργο του απαγορεύτηκε, ενώ απαγορεύτηκε και η οποιαδήποτε μελλοντική θεατρική διασκευή του ιδίου θέματος. Πιστεύεται ότι ο χορός στο έργο αυτό αποτελείτο από γυναίκες που είχαν αιχμαλωτιστεί στην άλωση. Το ίδιο δραματικό στοιχείο είχε χρησιμοποιήσει μάλλον και το έργο του *Φοίνισαι*, όπου ο χορός πιθανόν να αποτελείτο από τις συζύγους των Φοινίκων πολεμιστών που αιχμαλωτίστηκαν από τον Ξέρξη μετά την μάχη της Σαλαμίνας και εν συνεχεία απαγχονίστηκαν. 

Ο Φρύνιχος πήρε μέρος με το έργο του *Φοίνισαι* στην 71η Ολυμπιάδα και βραβεύτηκε με την πρώτη θέση για την κατηγορία της τραγωδίας. 
## Έργα του
Ως έργα του αναφέρονται : 
* Αιγύπτιοι
* Δαναΐδαι
* Άλκηστις
* Πλευρώνιαι
* Φοίνισαι
* Πέρσαι ή Δίκαιοι ή Σύνθωκοι
* Μιλήτου Άλωσις

## Παραπομπές


## Πηγές
* 

Κατηγορία:Αρχαίοι Έλληνες τραγικοί ποιητές
Φιλοθέη Φωκίδας

Η **Φιλοθέη** (παλιά ονομασία *Γκουμαίοι*) είναι χωριό 389 κατοίκων στο νοτιοδυτικό άκρο του Νομού Φωκίδας. Υπάγεται διοικητικά στον Δήμο Δωρίδος. Καταλαμβάνει έκταση 13.000 στρεμμάτων και βρίσκεται σε υψόμετρο περίπου 500 μέτρων.

## Ιστορία
Οι Γκουμαίοι, όπως ονομαζόταν το χωριό μέχρι το 1958, κτίστηκαν κατά τις αρχές του 19ου αιώνα, κυρίως από κατοίκους-νομάδες των γύρω του περιοχών, ενώ το 1826 εγκαθίστανται στον τόπο αγωνιστές που προέρχονταν από την έξοδο του Μεσολογγίου. Παράλληλα, αυξάνεται ο πληθυσμός του από την εγκατάσταση κατοίκων κι από άλλα χωριά της περιοχής.

Κατά την πιθανότερη εκδοχή, η παλαιά ονομασία του χωριού προέρχεται από βλαχοποιμένα στην υπηρεσία της Μονής Βαρνάκοβας που έφερε το όνομα «Γκούμας».

Αν και ο οικισμός είναι σχετικά πρόσφατος, μαρτυρίες που χρονολογούνται από τον 16ο αιώνα αναφέρουν την ύπαρξη ενός χωριού με το όνομα «Απάνω Λόγγος» σε κοντινή απόσταση από τη σημερινή του θέση. Τεκμήρια εξάλλου της αρχαιότητας του τόπου αποτελούν τόσο ο αρχαιολογικός χώρος του Παλιόκαστρου (τοπωνύμιο που συναντάται και σε αρκετά άλλα χωριά του Δήμου), σε απόσταση 1 χλμ. από το χωριό και υψόμετρο 650 μ., όπου υπάρχουν ερείπια οχυρώσεων της δωρικής εποχής και ενδείξεις τειχών ακρόπολης, όσο και το ιστορικό μοναστήρι του Αϊ-Γιάννη των Θέρμων, μετόχι της Μονής Βαρνάκοβας, το οποίο χρονολογείται από την εποχή της Δυναστείας των Κομνηνών, καταστράφηκε ωστόσο από οθωμανική επιδρομή κατά την περίοδο της Επανάστασης.

Το χωριό καλύπτει σήμερα έκταση 13.000 στρεμμάτων, την οποία απέκτησε σταδιακά και με το πέρασμα των χρόνων. Πολλές από τις εκτάσεις που τώρα του ανήκουν ήταν άλλοτε μετόχι της Μονής Βαρνάκοβας. Οι απογραφές πληθυσμού μετά τον Β΄ παγκόσμιο Πόλεμο είναι:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Εξωτερικοί σύνδεσμοι
*Σύλλογος Φιλοθεατών Δωρίδος

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Μινέρβα Μελπομένη Μαλλιώρη

Η **Μινέρβα Μελπομένη Μαλλιώρη** (30 Αυγούστου 1952) είναι Ελληνίδα πρώην ευρωβουλευτής.

Γεννήθηκε στην Πάτρα. Είναι πτυχιούχος της Οδοντιατρικής Σχολής και της Ιατρικής Σχολής του Πανεπιστημίου Αθηνών. Είναι Ομότιμη Καθηγήτρια ψυχιατρικής του Τμήματος Ιατρικής της Ιατρικής Σχολής του Πανεπιστημίου Αθηνών. Διετέλεσε Εκπρόσωπος της Ελλάδος στο πρόγραμμα της Ευρωπαϊκής Ένωσης για την Ψυχιατρική Μεταρρύθμιση στην Ελλάδα και παράλληλα εργάσθηκε ως ψυχίατρος στην Πανεπιστημιακή Ψυχιατρική Κλινική του Αιγινητείου Νοσοκομείου. Χρημάτισε Πρόεδρος του Οργανισμού Κατά των Ναρκωτικών (Ο.ΚΑ.ΝΑ.).

Επίσης έχει διατελέσει εκπρόσωπος της ΕΟΚ σε πολλές ομάδες σχετικά με θέματα υγείας. Εξελέγη ευρωβουλευτής με το ΠΑ.ΣΟ.Κ. στις ευρωεκλογές του 1999. Χρημάτισε εκπρόσωπος του Ευρωκοινοβουλίου στο ΔΣ του Ευρωπαϊκού Κέντρου Πρόληψης και Ελέγχου Νόσων. Εργάσθηκε ως σύμβουλος σε θέματα Ψυχικής Υγείας και Ναρκωτικών στο Παγκόσμιο Οργανισμό Υγείας (Π.Ο.Υ.) στη Γενεύη και στο Υπουργείο Υγείας και Κοινωνικών Ασφαλίσεων.

Στις εκλογές του Σεπτεμβρίου 2007 ήταν υποψήφια Βουλευτής Αχαΐας με το ΠΑΣΟΚ αλλά απέτυχε να εκλεγεί. Στις ευρωεκλογές του 2019 ήταν υποψήφια ευρωβουλευτής με το Κίνημα Αλλαγής αλλα δεν εξελέγη.

Είναι μέλος της Κεντρικής Πολιτικής Επιτροπής και μέλος της Γραμματείας Τομέα Υγείας του «Κινήματος Αλλαγής».
## Παραπομπές


Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 1999-2004
410 π.Χ.

## Γεγονότα
* Διεξάγεται η Ναυμαχία της Αβύδου στον Ελλήσποντο. Νικητές οι Αθηναίοι.
* Μάχη και Ναυμαχία της Κυζίκου. Νικητές οι Αθηναίοι με 20 πλοία και επικεφαλής τους Θηραμένη και Θρασύβουλο, σε συνεργασία με τον Αλκιβιάδη. Ηττημένοι οι Σπαρτιάτες του Μινδάρου και οι σύμμαχοί τους από ξηράς Πέρσες. Ως αποτέλεσμα η Αθήνα επανακτά τον έλεγχο της ζωτικής οδού των δημητριακών από τον Εύξεινο Πόντο.
* Ο Αλκιβιάδης εγκαθιστά φρουρά στη Χρυσόπολη με επικεφαλής τον Θηραμένη προκειμένου να επιβάλλει τέλος διελεύσεως σε όλα τα πλοία που περνούσαν τον Βόσπορο ερχόμενα από τον Εύξεινο Πόντο. Τα έσοδα από αυτά τα τέλη καθιστούν δυνατή την κατάργηση του καθεστώτος των «Πεντακισχιλίων» και την πλήρη αποκατάσταση των παραδοσιακών δημοκρατικών θεσμών των Αθηνών. Ωστόσο ο νέος Αθηναίος δημαγωγός Κλεοφών απορρίπτει προτάσεις των Σπαρτιατών για ειρήνη.
* Επιχειρείται πραξικόπημα των Ολιγαρχικών στην Κέρκυρα, το οποίο αποτυγχάνει.
* Ο Ευαγόρας επανεγκαθιστά σε μία νύχτα με 50 οπαδούς την οικογένειά του στην εξουσία της Σαλαμίνας της Κύπρου, η οποία ήταν υπό Φοινικικό έλεγχο για αρκετά χρόνια.
* Φιλοτεχνείται μια ανάγλυφη διακόσμηση στο (σήμερα κατεστραμμένο) τοιχίο του Ναού της Αθηνάς Νίκης στην Ακρόπολη των Αθηνών. Το ανάγλυφο παριστάνει τη θεά ''Νίκη να δένει το σανδάλι της και ολοκληρώνεται το 407 π.Χ.. Σήμερα βρίσκεται στο Μουσείο Ακρόπολης.
* Αρχίζει το σκάλισμα της Επιτύμβιας στήλης της Ηγησούς, που ολοκληρώνεται περίπου δέκα χρόνια αργότερα και σήμερα βρίσκεται στο Εθνικό Αρχαιολογικό Μουσείο (Αθήνα).

Κατηγορία:Έτη
409 π.Χ.

## Γεγονότα
* Ο Αλκιβιάδης καταλαμβάνει το Βυζάντιο, τερματίζοντας την εξέγερση των κατοίκων του εναντίον των Αθηνών.
* Ο Αθηναίος στρατηγός Θράσυλλος αποπλέει από την Αθήνα επικεφαλής σημαντικού στόλου για εκστρατεία στην Ιωνία. Εκεί καταλαμβάνει σύντομα την Κολοφώνα, αλλά ηττάται έξω από την Έφεσο από συνασπισμένη δύναμη των Εφεσίων, των Περσών και των Συρακουσίων.
* Ο Παυσανίας διαδέχεται τον πατέρα του Πλειστοάνακτα στον θρόνο της Σπάρτης (Δυναστεία των Αγιαδών).
* Ιδρύεται η πόλη Ρόδος.
* Εκμεταλλευόμενη τις διαμάχες μεταξύ των ελληνικών πόλεων της Σικελίας και της αμοιβαίας εξαντλήσεως της Αθήνας και των Συρακουσών, η Καρχηδόνα επιδιώκει να επαναφέρει την επιρροή της στη Σικελία: Ο Αννίβας ο Μάγων αποβιβάζεται στο νησί με ισχυρή δύναμη και αρχίζει τον λεγόμενο «Β΄ Σικελικό Πόλεμο». Κατανικά τους Έλληνες, πρώτα στη Μάχη του Σελινούντα και κατόπιν στη Μάχη της Ιμέρας, καταλαμβάνοντας και καταστρέφοντας αμφότερες τις πόλεις αυτές. Στη συνέχεια βασανίζει και σκοτώνει τρεις χιλιάδες Έλληνες αιχμαλώτους, προτού επιστρέψει θριαμβευτικά στην Καρχηδόνα με τα λάφυρα του πολέμου.
* Η νέα τραγωδία του Σοφοκλέους ''Φιλοκτήτης'' παρουσιάζεται για πρώτη φορά (Μεγάλα Διονύσια).

## Θάνατοι
* Πλειστοάνακτας, βασιλιάς της Σπάρτης από το 458 π.Χ.

## Παραπομπές


Κατηγορία:Έτη
407 π.Χ.

## Γεγονότα
### Πελοποννησιακός Πόλεμος
* Ο Αθηναίος στρατηγός Θρασύβουλος ανακαταλαμβάνει τα Άβδηρα και τη Θάσο.
* Ο Λύσανδρος διορίζεται ναύαρχος της Σπάρτης. Δεν δελεάζεται να εξέλθει από την Έφεσο προκειμένου να συγκρουσθεί με τη μοίρα του αθηναϊκού στόλου του Αλκιβιάδη. Ωστόσο, ενώ ο Αλκιβιάδης απουσιάζει αναζητώντας προμήθειες, η αθηναϊκή μοίρα στόλου τίθεται υπό τις διαταγές του πηδαλιούχου του, του Αντιόχου.

### Πολιτισμός
* Ο Ευριπίδης γράφει την τραγωδία *[[Ιφιγένεια εν Αυλίδι]]* κατά την παραμονή του στην αυλή του βασιλιά Αρχελάου της Μακεδονίας. Το έργο αυτό θα παιχθεί για πρώτη φορά σε θέατρο μετά τον θάνατο του συγγραφέα.

## Γεννήσεις
* Ευρυδίκη της Λυγκηστίδος, βασίλισσα της Μακεδονίας (πιθανότ. χρονολογία)

## Θάνατοι
* Ερμοκράτης, Συρακούσιος στρατηγός

Κατηγορία:Έτη
Ελληνικές ευρωεκλογές 1989

Οι **Ελληνικές ευρωεκλογές 1989** διεξήχθησαν την Κυριακή 18 Ιουνίου 1989, ταυτόχρονα με τις βουλευτικές εκλογές. Διενεργήθηκαν με βάση τους νόμους 1180/81, 1427/84 και το υπ' αριθμόν 259/89 Προεδρικό Διάταγμα, ενώ το εκλογικό σύστημα ήταν η απλή αναλογική με τη διαδικασία της λίστας.

Η αποχή έφτασε το 19,97%.

## Αποτελέσματα

1 Στον Συνασπισμό της Αριστεράς και της Προόδου μετείχε και το ΚΚΕ.
### Τα μεγαλύτερα και μικρότερα ποσοστά ανά κόμμα

### Οι εκλεγμένοι ευρωβουλευτές

1 Η Μαριέττα Γιαννάκου αντικαταστάθηκε από τον Μενέλαο Χατζηγεωργίου τον Απρίλιο του 1990.
2 Ο Τίμος Χριστοδούλου αντικαταστάθηκε από τον Γιώργο Ζαββό τον Απρίλιο του 1990.
3 Ο Γιώργος Ρωμαίος αντικαταστάθηκε από τον Μανώλη Καρέλη τον Οκτώβριο του 1993.
4 Ο Διονύσης Λιβανός αντικαταστάθηκε από τον Γιώργο Ραυτόπουλο το Νοέμβριο του 1993.

## Πηγές
*Γιάννης Αναστασάκος, Γιάννης Βούλγαρης, Ηλίας Νικολακόπουλος, «Εκλογές 1989 - 1990», Έκδοση *Τα Νέα*, Αθήνα 1990
*Συλλογικό έργο «Οι εκλογές της 18ης Ιουνίου '89», Εκδόσεις *Το Ποντίκι*, Αθήνα 1989
*Έλληνες Ευρωβουλευτές από το in.gr

1989
405 π.Χ.

## Γεγονότα
* Σεπτέμβριος — Μάχη στους Αιγός Ποταμούς μεταξύ Αθηναίων και Σπαρτιατών: Ο αθηναϊκός στόλος με ναύαρχο τον Κόνωνα χάνει τα πλοία του, που καταλαμβάνονται από τους Σπαρτιάτες του Λυσάνδρου στην ξηρά. Ο Λύσανδρος εκτελεί επί τόπου όλους τους Αθηναίους αιχμαλώτους (περίπου 3.000), εκτός από τον Αθηναίο στρατηγό Αδείμαντο. Ο Κόνων διαφεύγει στην Κύπρο με τα εννέα πλοία που κατόρθωσε να διασώσει.
* Ο Σπαρτιάτης βασιλιάς Παυσανίας Α΄ πολιορκεί την Αθήνα από ξηράς, ενώ ο στόλος του Λυσάνδρου εφαρμόζει ναυτικό αποκλεισμό στον Πειραιά. Αυτό εμποδίζει τον εφοδιασμό των Αθηναίων με σιτηρά.
* Στο μεταξύ ο Θηραμένης προσπαθεί να διαπραγματευθεί με τον Λύσανδρο. Κατά την απουσία του επί τρίμηνο, οι Αθηναίοι αρχίζουν να πεθαίνουν από την πείνα. Κατόπιν ο Θηραμένης τίθεται επικεφαλής της ομάδας που διαπραγματεύεται τους όρους της παραδόσεως των Αθηνών στη Σπάρτη.
* Στη Σικελία ο Διονύσιος ο Πρεσβύτερος αναλαμβάνει την εξουσία στις Συρακούσες. Συνάπτει ειρήνη με τον στρατηγό των Καρχηδονίων Αμίλκωνα και οχυρώνει με τείχος τις Συρακούσες.
* Ο Διονύσιος ο Πρεσβύτερος εδραιώνει και επεκτείνει την εξουσία του στο νησί: Οι Έλληνες της αποικίας Νάξου, της Κατάνης και των Λεοντίνων εκδιώκονται από τις πόλεις τους, πολλοί από αυτούς γίνονται δούλοι και τα σπίτια τους δίνονται σε Σικελούς και Ιταλούς μισθοφόρους. Ο Διονύσιος ετοιμάζει κατόπιν τον στρατό του για να πολεμήσει εναντίον των Καρχηδονίων, οι οποίοι έχουν στην κατοχή τους τη δυτική και τη νότια Σικελία.

### Πολιτισμός
* Η κωμωδία του Αριστοφάνη *[[Βάτραχοι (κωμωδία)|Βάτραχοι]]* παίζεται για πρώτη φορά, στα Λήναια (Ιανουάριος), και κερδίζει την πρώτη θέση. Τον Μάρτιο/Απρίλιο, στα Εν άστει Διονύσια, οι τραγωδίες του Ευριπίδη *[[Βάκχαι (τραγωδία)|Βάκχαι]]* και *[[Ιφιγένεια εν Αυλίδι]]* παρουσιάζονται για πρώτη φορά, ως μέρος μιας τετραλογίας που κερδίζει το πρώτο βραβείο. Ο Ευριπίδης είχε πεθάνει στη Μακεδονία ένα έτος νωρίτερα.
* Ολοκληρώνεται σε Ιωνικό ρυθμό το Ερέχθειο στην Ακρόπολη των Αθηνών, που περιλαμβάνει τη λεγόμενη «Πρόστασιν των Κορών» με τις 6 Καρυάτιδες, μετά από 16 χρόνια εργασιών.

## Θάνατοι
* Ελλάνικος, Έλληνας ιστορικός
* Κλεοφών, Αθηναίος πολιτικός

Κατηγορία:Έτη
403 π.Χ.

## Γεγονότα
* Ο Θρασύβουλος με ομάδα 70 εξόριστων Αθηναίων καταλαμβάνει το οχυρό της Φυλής. Πολλοί άλλοι εξόριστοι φθάνουν στο πλευρό του εκεί. Η σπαρτιατική φρουρά της Αθήνας, υποστηριζόμενη από αθηναϊκό ιππικό, επιτίθεται, αλλά ο Θρασύβουλος οδήγησε τους άνδρες του, που πλέον έφθαναν τους 700, σε αιφνιδιαστική επιδρομή ξημέρωμα στο στρατόπεδο του εχθρού, θανατώνοντας 120 Σπαρτιάτες. Πέντε ημέρες μετά καταβαίνουν στον Πειραιά και οχυρώνονται στη Μουνιχία. Σε επίθεση των δυνάμεων των Τριάκοντα με τη συνδρομή των Σπαρτιατών, ο Θρασύβουλος και οι άνδρες του τους τρέπουν σε φυγή, θανατώνοντας και τον Κριτία, άτυπο αλλά ουσιαστικό αρχηγό των Τριάκοντα.
* Μάχη του Πειραιά: Οι Σπαρτιάτες νικούν οριακά τους Αθηναίους μαχητές του Θρασύβουλου, με αμφότερες τις πλευρές να έχουν βαριές απώλειες. Μετά τη μάχη ο βασιλιάς της Σπάρτης Παυσανίας Α΄ επιτυγχάνει συμφωνία, με την οποία επιτρέπει την επανένωση Αθηνών και Πειραιώς, και την επαναφορά δημοκρατικής διακυβερνήσεως στην Αθήνα. Οι υπόλοιποι από τους Τριάκοντα Τυράννους φεύγουν στην Ελευσίνα.
* Ο Θρασύβουλος εξελίσσεται σε μείζονα ηγέτη της αναγεννημένης δημοκρατίας των Αθηνών, βοηθούμενος από τον ρήτορα Λυσία. Αμνηστεύει όλους τους αντιπάλους του εκτός από μερικούς ακραίους ολιγαρχικούς.
* Ο Αθηναίος ρήτορας και πολιτικός Ανδοκίδης επιστρέφει από την εξορία, χάρη στη γενική αμνηστία.
* Υπό τον επώνυμο άρχοντα Ευκλείδη οι Αθηναίοι αποδέχονται μια μεταρρύθμιση στο αλφάβητο, υιοθετώντας το ιωνικό αλφάβητο, που περιλαμβάνει τα γράμματα ήτα και ωμέγα. Το νέο αθηναϊκό αλφάβητο έγινε γνωστό ως το *ευκλείδιο αλφάβητο*.
* Στην Κίνα τα Κράτη του Χαν, του Τσάο και του Ουέι αναγνωρίζονται επισήμως ως φέουδα («μαρκησίες») από την Ανατολική Δυναστεία των Τσόου, επιβεβαιώνοντας τον Διαμελισμό του Τζιν. Το γεγονός είναι από εκείνα που παραδοσιακά σημαδεύουν την έναρξη της Περιόδου των εμπόλεμων κρατών. Συνακόλουθα:
** Ο Oυέν του Oυέι αναλαμβάνει την εξουσία στο Ουέι. Υποστηρίζει τον Κομφουκιανισμό και προσλαμβάνει ικανούς συμβούλους, όπως τους Λι Κούι, Γου Τσγι και Χσι-μεν Πάο.
** Ο Λιε του Τσάο αναλαμβάνει την εξουσία στο Τσάο.
** Ο Τζινγκ του Χαν αναλαμβάνει την εξουσία στο Χαν.

## Θάνατοι
* Μάιος – Κριτίας, Έλληνας πολιτικός

## Παραπομπές


## Εξωτερικοί σύνδεσμοι
* 

Κατηγορία:Έτη
402 π.Χ.

## Γεγονότα
* Ο Αρχέλαος Α΄, βασιλιάς της Μακεδονίας, βοηθεί στην εγκαθίδρυση ενός ολιγαρχικού φιλομακεδονικού καθεστώτος στη Λάρισα.
* Ο Αθηναίος δραματικός ποιητής Κηφισόδωρος κερδίζει τα Μεγάλα Διονύσια με μία κωμωδία του.

## Γεννήσεις
* Φωκίων, πολιτικός και στρατηγός της αρχαίας Αθήνας, ο οποίος εκλέχθηκε 45 φορές στρατηγός.

## Θάνατοι
* Βασιλιάς Ουέι-Λι των Τζόου, στην Κίνα

Κατηγορία:Έτη
401 π.Χ.

## Γεγονότα
* Μάχη στα Κούναξα: Οι Μύριοι Έλληνες μισθοφόροι στον στρατό του Κύρου διαπρέπουν παρά τον θάνατο του Κύρου στη μάχη εναντίον του αδελφού του, του Αρταξέρξη Β΄.
* «Κάθοδος των Μυρίων»: Οι παραπάνω Μύριοι ξεμένουν σε εχθρικό έδαφος μετά την ήττα του Κύρου. Ο Κλέαρχος ο Λακεδαιμόνιος και οι άλλοι αρχηγοί τους συλλαμβάνονται και εκτελούνται με διαταγές του σατράπη της Λυδίας Τισσαφέρνη. Επικεφαλής των Μυρίων εκλέγεται ο Ξενοφών και τους οδηγεί προς τα βόρεια μέσα από περιοχές με εχθρικούς Πέρσες, Αρμενίους και Καρδούχους (Κούρδους), μέχρι την ακτή του Ευξείνου Πόντου στην Τραπεζούντα, από όπου και επιστρέφουν στην Ελλάδα. Ο Ξενοφών γράφει αργότερα την ιστορία τους στο έργο του *[[Κύρου Ανάβασις]]*.
* Ο Αγησίλαος Β΄ γίνεται βασιλιάς της Σπάρτης μετά τον θάνατο του ετεροθαλούς αδελφού του και βασιλέως Άγιδος Β΄.
* Αθήνα (πιθανότερη χρονολογία): Η τραγωδία του Σοφοκλέους *[[Οιδίπους επί Κολωνώ]]* παρουσιάζεται για πρώτη φορά σε θέατρο, 5 έτη μετά τον θάνατο του ποιητή.
* Ο Αν των Τζόου γίνεται ο 33ος βασιλιάς της Δυναστείας Τζόου της Κίνας.

## Θάνατοι
* Άγις Β΄, βασιλιάς της Σπάρτης
* Κλέαρχος, Σπαρτιάτης στρατηγός και πρόξενος
* Κύρος ο νεότερος, γιος του Δαρείου Β΄ της Περσίας και της Παρυσάτιδας

Κατηγορία:Έτη
400 π.Χ.

## Γεγονότα
* Ο Αρταξέρξης Β΄, βασιλιάς της Περσίας, διορίζει τον Tissaphernes γενικό κυβερνήτη όλων των περιοχών της Μικράς Ασίας, τις οποίες διοικούσε ο Κύρος ο νεότερος προτού εξεγερθεί κατά του Αρταξέρξη.
* Οι «Μύριοι» του Ξενοφώντα επιστρέφουν στην Ελλάδα και οι περισσότεροι καταλήγουν στη Σπάρτη. Η επιτυχημένη πορεία τους μέσα στα εδάφη της Περσικής Αυτοκρατορίας ενθαρρύνει τη Σπάρτη να στραφεί κατά των Περσών και να αρχίσει πολέμους με αυτούς στη Μικρά Ασία.
* Εξαιτίας του πολέμου Σπάρτης-Περσίας, ο Αθηναίος ναύαρχος Κόνων διορίζεται, από κοινού με τον Φαρνάβαζο, διοικητής μέρους του περσικού στόλου.
* Η Σπάρτη εμπλέκεται σε πόλεμο και με την `Ηλιδα.
* Ο Αμυρταίος της Αιγύπτου ολοκληρώνει την εξέγερσή του κατά των Περσών κατακτητών, αποκτώντας τον έλεγχο ολόκληρης της Άνω Αιγύπτου. Είναι ο μοναδικός Αιγύπτιος βασιλιάς της 28ης δυναστείας.

## Γεννήσεις
* Ικέτας, Έλληνας φιλόσοφος (πιθανότερη χρονολογία)
* Παρμενίων, στρατηγός της Μακεδονίας (προσεγγιστική χρονολογία)

## Θάνατοι
* Αγάθων, Έλληνας τραγικός ποιητής (προσεγγιστική χρονολογία)
* Ασπασία, διάσημη για τον δεσμό που διατηρούσε με τον επιφανή Αθηναίο πολιτικό Περικλή (προσεγγιστική χρονολογία)

Κατηγορία:Έτη